निजी शिक्षकों का प्रतिनिधि मंडल डीईओ से मिला
बानसूर| शीतकालीनअवकाश की मांग को लेकर संघर्षरत राजस्थान प्राइवेट टीचर्स यूनियन के कोषाघ्यक्ष अभिमन्यु चौधरी के नेतृत्व में निजी शिक्षकों का एक प्रतिनिधि मंडल जिला शिक्षा अधिकारी से मिला और डीओ को ज्ञापन सौंपकर निजी विद्यालयों में शीतकालीन अवकाश कराने की मांग की। जिला शिक्षा अधिकारी ने नोडल अधिकारियों को विद्यालयों में अवकाश कराने के आदेश दिए और साथ ही विशेष सचल दस्ते बानसूर रवाना करने का आश्वासन दिया। राजस्थान प्राइवेट टीचर्स यूनियन के तत्वावधान में 28 दिसंबर के सामूहिक अवकाश को सफल बनाने के लिए ग्राम गुंता, भूपसेड़ा, बहरामकाबास, रामपुर, गिरूडी, खेड़ा, श्यामपुरा, हरसौरा, मंगलवा, हमीरपुर, चतरपुरा के अलावा कोटपूतली में बैठक आयोजित की गई।
hin_Deva hin_Deva